wickkiey/tamil-wikipedia-chunked huggingface dataset:
# தசை

## தசை நுண்கட்டமைப்பு

### வன்கூட்டுத் தசையின் நுண்கட்டமைப்பு

வன்கூட்டுத் தசைகளின் அடிப்படை கட்டமைப்பலகு தசை நார்க்கலங்களாகும்.  
ஒவ்வொரு தசை நார்க்கலமும் கிட்டத்தட்ட 35&nbsp;cm நீளமும் 100 μm விட்டமும் உடைய கலங்களாகும். தசை நார்கள் பொதுமைக்குழிய அமைப்பை உடையன. ஒவ்வொரு தசை நார்க்கலத்திலும் பல கருக்கள் உள்ளன. இவை தசை நாரிற்கு சுற்றயலாக நாருறையினுள் (கல மென்சவ்வு) உள்ளன. தசைக்கலங்களின் கருக்கள் தட்டையானவையாக உள்ளன. நீண்ட கலத்தினுள் சீராக மரபணுத் தகவல் பரம்பலடைவதற்காகவே இவ்வாறு அதிகளவில் கருக்கள் உள்ளன.  
குழியவுருவில் (தசை முதலுருவில்) ஏராளமான இழைமணிகளும், கிளைக்கோஜன் சிறுமணிகளும் உள்ளன. ஒக்சிசனை சேமிக்கக்கூடிய மயோகுளோபின் நிறப்பொருள் உள்ளது. Ca<sup>2+</sup> சேமிப்புக்காகச் சிறத்தலடைந்த தசைமுதலுருச் சிறுவலைகளும் தசை நார்க்கலத்தினுள் தசைச்சிறுநார்களைச் சூழ உள்ளன. தசைக் கலங்கள் நரம்பிலிருந்து வரும் கணத்தாக்கத்துக்கமைய செயற்பட Ca<sup>2+</sup> அயன் இன்றியமையாததாகும். வன்கூட்டுத் தசை நார்க்கலம் ஒன்றினுள் பல தசைச்சிறுநார்கள் உள்ளன. இவற்றின் இரு Z பட்டிகளுக்கிடைப்பட்ட பிரதேசம் **தசைப்பாத்து** எனப்படும்.  
இதுவே வன்கூட்டுத் தசையின் தொழிற்பாட்டலகாகும். இத்தசைப்பாத்தினுள் உள்ள மெல்லிய அக்தின் இழைகள் மற்றும் தடிப்பான மயோசின் இழைகளின் அசைவினாலேயே தசைச் சுருக்கம் மற்றும் தளர்வு ஏற்படுத்தப்படுகின்றது. தசைச் சுருக்கத்தின் போது மெல்லிய அக்தின் இழை தடித்த இழையின் மேல் நகர்ந்து H வலயம் சுருக்கமடையும். இவ்வாறு ஆயிரக்கணக்கான தசைப்பாத்து அலகுகளில் ஏற்படும் அசைவால் முழுத் தசையின் அசைவு தோற்றுவிக்கப்படுகின்றது. தசை அசைவில் கல்சியம் அயன்களை பம்புவதற்கும் புரத இழைகளை அசைப்பதற்கும் ATP வடிவில் சக்தி தேவைப்படுகின்றது.  
சிறிய களைப்பை ஏற்படுத்தாத அசைவுகளின் போது சக்தியை உற்பத்தி செய்ய இழைமணியில் காற்றுள்ள சுவாசம் நிகழ்த்தப்பட்டு குளுக்கோசு அல்லது கொழுப்பமிலம் முழுமையாக ஒக்சியேற்றப்படுகின்றது. மிகவும் பழுவான உடற்பயிற்சிகளின் போது ஆக்சிசன் தட்டுப்பாடடைவதால் காற்றின்றிய சுவாசமும் மேற்கொள்ளப்படும்.
# தசை

## உடற்செயலியல்

### தசைகளின் பணிகள்

- இச்சைக்குட்பட்ட (அ) தன்னிச்சையான இடம் பெயர்தல்.
- எலும்புகளின் நிலைத்தன்மை, இதர உடல் உறுப்புகளின் பாதுகாப்பு.
- குருதி மண்டலத்தின் செயற்பாட்டிற்கு இதயத்தசை சுருங்கி விரிவதன் மூலம் சுழற்சி சீராக இருக்க உதவுகிறது.
- மென்தசைகள் பெரும்பாலான உள்ளுறுப்புகளின் இயக்கத்திற்கு உதவுகிறது. சுவாசம், சமிபாடு, கழிவு, பார்வை போன்ற முக்கியப்பணிகளில் மென்தசைகளின் பணி இன்றியமையாதது.
# தசை

## உடற்செயலியல்

### ஆற்றல் நுகர்வு

உயிரினங்களின் அசைவானது தசைகளின் இயக்கத்தால் செயல்படுத்தப்படுகிறது. தசைகளின் உயிரணுக்கள் அடினோசின் முப்பொசுபேற்றை (ATP) உற்பத்தி செய்கின்றன. இவை மயோசின் புரதத்தை அசைக்கும் சக்தியளிக்கிறது.
# தசை

## உடற்செயலியல்

### நரம்புத்தொகுதியின் கட்டுப்பாடு

#### வெளிசெல்லும் புறநரம்புத் தொகுதியின் தசைக்கட்டுப்பாடு

தசை, உடல் உறுப்புகளுக்கு புறநரம்புத் தொகுதியின் வெளிச்செல் நரம்புகள் மூளை பிறப்பிக்கும் கட்டளைகளைக் கடத்துகின்றன. இதன் மூலம் தசைகளின் இயக்கத்தை மூளை கட்டுப்படுத்துகிறது.
# தசை

## உடற்செயலியல்

### நரம்புத்தொகுதியின் கட்டுப்பாடு

#### உட்செல் புறநரம்புத் தொகுதியின் தசைக்கட்டுப்பாடு

தோல் உள்ளிட்ட பிற தொடு உணர் உறுப்புகளிலிருந்து மூளைக்கு தகவல்களைக் கொண்டு செல்வதன் மூலம் இவுட்செல்லும் புற நரம்புத்தொகுதியானது தசைகளின் இயக்கம் மற்றும் செயல்களைத் தூண்டுதல் மூலம் அனிச்சையாக்குகின்றன.
# தசை

## உடல் நலம்

### உடற்பயிற்சி

உடல்நிலையையும், உடல் நலத்தையும் மேம்படுத்த உதவும் உடற்செயல்பாடு உடற்பயிற்சி ஆகும். உடற்பயிற்சிக்கு தசைகளின் இயக்கம் இன்றியமையாததாகும். தசைகள் அதிகப் பயிற்சியின் மூலம் முறுக்கேறுகின்றன. இதனால் அதிக உடற்பயிற்சி மேற்கொள்ளும் இருபாலரும் கட்டுடல் வனப்பும், வலுவானத் தசை அமைப்பும் பெறுகின்றனர்.
# தசை

## உடல் நலம்

### நோய்கள்

#### தசைக் களைப்பு (அ) தசைச்சோர்வு

தசைக் களைப்பு (அ) மயஸ்தீனியா கிராவிஸ் என்பது நரம்பு மற்றும் தசை சார்ந்த நோயாகும். தசைக்களைப்பானது முக்கிய வேளை நேரங்களில் களைப்படைந்து, ஓய்வு நேரங்களில் அதீத மேம்பாடு அடைவனவாகும். இதனால் தசைப்பகுதி பலவீனமடைகிறது. இது கண்ணசைவு, உணவு விழுங்கல், மெல்லுதல், பேசுதல் போன்ற முக்கிய உடற்பணிகளில் தாக்கத்தை ஏற்படுத்துகிறது.
# தசை

## உடல் நலம்

### நோய்கள்

#### தசை வீக்கம்

தசை வீக்கம் (அ) மயோசைடிஸ் என்பது புறக்காரணிகளால் தசையில் ஏற்படும் அழற்சி, வலியுடன் கூடிய, செல் பெருக்கமில்லாத வீக்கம் (அ) புடைப்பு ஆகும்.
# தசை

## பரிணாம வளர்ச்சி அல்லது கூர்ப்பு

தாவரங்களிலிருந்து விலங்கினங்கள் வேறுபடுவதே அதன் விரைவான தசை இடம்பெயர்வு முறைமை ஆகும். இவ்விடம்பெயர்வே அதன் முக்கிய தேவைகளான உணவு, உறைவிடம், இனப்பெருக்கம் போன்ற காரணிகளால் அவைகளின் பரிணாம வளர்ச்சிக்கு அடிகோலியிருக்கிறது.  
தசைகளின் பரிணாம வளர்ச்சியானது விலங்குகளின் பரிணாம மாற்றத்தின் அடிப்படையாக இருந்திருக்கக் கூடும். குறிப்பாக முதுகெலும்புள்ளவைகளில் வலுத்தசைகள் மற்றும் மெல்லிய தசைகளின் கூர்ப்பு புதிரானதாகவே உள்ளது. சான்றாக, பன்னாட்டு அறிஞர் குழுமத்தால் {[பாட்ரிக் ஸ்டெய்ன்மெட்ஸ் (Patrick Steinmetz), ஜொஹன்ன க்ராஸ் (Johanna Kraus) மற்றும் அல்ரிச் டெக்னவ் (Ulrich Technau) போன்றோர்]} விலங்குகளின் மரபணுத்தொகுதியில் ஆய்வு மேற்கொண்டனர். இதன் சார்பாக தசையிழையின் பரிணாமத்தில் கடற் சாமந்தி, ஜெல்லி மீன், மற்றும் கடற்பஞ்சுகளின் தசைத்தொகுப்பு பலசெல் உயிரிகளின் சிறந்த ஒப்பீடாக உள்ளது.
# தசை

## மனிதரில் தசைத்தொகுதி

தசைத் தொகுதி என்பது ஒரு தனி மனித உடலில் காணப்படும் அனைத்துத் தசைகளினதும் கூட்டான அமைப்பாகும். மனித உடலில் அண்ணளவாக 650 வன்கூட்டுத் தசைகள் உள்ளன எனக் கூறப்படுகிறது. ஆயினும் மிகச் சரியான எண்ணிக்கையைக் கூறுவது கடினம். பொதுவாகத் தசைகளின் தொழிற்பாடு அசைவுக்கு உடந்தையாக இருத்தல். இந்தத் தொழிலுக்கு எலும்புகள், மூட்டுகள், தசைநாண்கள், மற்றும் அசைவுக்குத் தேவையான ஏனைய அமைப்புகள் அனைத்தும் சேர்ந்து இயங்க வேண்டும்.
# தசை

## மேலும் பார்க்க

- தசைகளின் குறைந்த அளவு சுருக்கம்
- தசைச்சோர்வு
- மரண விறைப்பு
- தசைப்பிடிப்பு
- தசைக் களைப்பு
# மீன் வளர்த்தல்

மீன்கள் வணிக நோக்கிலும் ஒரு பொழுது போக்காகவும் வளர்க்கப்படுகின்றன. இந்தக் கட்டுரை பொழுது போக்குக்காக **மீன் வளர்த்தல்** பற்றியதாகும்.  
பொதுவாக மீன்கள் ஒரு கண்ணாடித் தொட்டியில் வளர்க்கப்படுகின்றன. அவற்றுக்கு உணவு தரப்பட வேண்டும். நீரை அவ்வப்பொழுது மாற்றி நீரில் சேரும் னைற்றேற்சை அகற்ற வேண்டும்.  
தமிழ்நாட்டிலும் இலங்கையிலும் மீன்கள் கிணற்றில் விடப்பட்டும் வளர்க்கப்படுவதுண்டு.
# பிரெஞ்சு கலைக்களஞ்சியம்

", the structure that the *Encyclopédie* organised knowledge into. It had three main branches: memory, reason, and imagination.]]
**பிரெஞ்சு கலைக்களஞ்சியம்** (பிரெஞ்சு: Encyclopédie, ou dictionnaire raisonné des sciences, des arts et des métiers, தமிழ்: கலைக்களஞ்சியம்: ஒழுங்கமைக்கப்பட்ட அறிவியல், கலை, தொழில்நுட்ப அகராதி) என்பது பிரான்சில் பிரெஞ்சு மொழியில் 1772 - 1777 இடையில் வெளியிடப்பட்ட கலைக்களஞ்சியம் ஆகும். இதன் அறிமுகக் கட்டுரை மேற்கத்தைய அறிவெளிக் காலத்தின் கருத்துக்களை பகிரும் ஒரு முக்கிய ஆவணமாக கருதப்படுகிறது.  
பிரேஞ்சு கலைக்களஞ்சியத்தின் உள்ளடக்கம் அக்காலத்தில் பரவலாக ஏற்றுக்கொள்ளப்படாத பல கருத்துக்களைக் கொண்டிருந்தது. குறிப்பாக இது பகுத்தறிவை முன்னிறுத்தி மூடநம்பிக்கையை இல்லாமல் நோக்குடன் எழுதப்பட்டது. பல்வேறு சமய நம்பிக்கைகளையும் கேள்விக்கு உட்படுத்தியது. இதை அரசு சமய அதிகாரிகளின் வேண்டுகோளால் தடை செய்தது. இருப்பினும் இது பலரின் உதவியுடன் ரகசியமாக வெளி வந்தது.
# நெம்புகோல்

பயன்படுத்திச் சிறிய விசையைக் கூடிய தூரம் நகர்த்துவதன்மூலம், பெரிய சுமைகளைச் சிறிய தூரங்களுக்கு நகர்த்தலாம்.]]  
இயற்பியலில், **நெம்புகோல்** என்பது, இன்னொரு பொருளின் மீது பயன்படுத்தக் கூடிய பொறிமுறை விசையை பலமடங்குகள் ஆக்கக்கூடியதாக அமைக்கப்பட்ட ஒரு விறைப்பான பொருள் ஆகும். திருப்புதிறன் கொள்கைக்கான ஒரு எடுத்துக்காட்டான இது ஆறு எளிய பொறி வகைகளுள் ஒன்று.
# நெம்புகோல்

## இயக்கக் கோட்பாடு

சமநிலையில் இருக்க அது நிலையியல் சமநிலையில் இருக்கும்.]]
நெம்புகோல் கொள்கை நியூட்டனின் இயக்க விதிகளில் இருந்தும், தற்கால நிலையியலில் இருந்தும் பெறப்படலாம். ஒரு விசைக்கு எதிராகச் செய்யப்படும் வேலையின் அளவு அவ்விசையின் அளவை அது நகர்ந்த தூரத்தால் பெருக்குவதன் மூலம் பெறப்படும். நெம்புகோலொன்றின் மூலம் ஓரலகு எடை கொண்ட பொருளொன்றை அரை அலகு விசையைப் பயன்படுத்தி உயர்த்த வேண்டுமாயின், சுழலிடத்தில் இருந்து விசை பயன்படுத்தப்படும் இடத்துக்கான தூரம், சுழலிடத்துக்கும் உயர்த்தப்படும் பொருளுக்கும் இடையிலான தூரத்தின் இரண்டு மடங்காக இருக்க வேண்டும். எடுத்துக்காட்டாக சுழலிடத்தில் இருந்து ஒரு மீட்டர் தூரத்தில் உள்ள 50 கிலோகிராம் எடை கொண்ட பொருளை 25 கிலோகிராம் விசையைப் பயன்படுத்தி உயர்த்த வேண்டுமானால் அவ்விசையைச் சுழலிடத்தின் எதிர்ப் பக்கத்தில் அதிலிருந்து 2 மீட்டர் தூரத்தில் பயன்படுத்த வேண்டும். சுழலிடத்திலிருந்து விசை பயன்படுத்தப்படும் தூரத்தைப் பொறுத்து விசையின் அளவு மாறுபடும். தூரத்தைக் கூட்டும்போது பயன்படுத்த வேண்டிய விசையின் அளவு குறையும். எனினும், இக்குறைவான விசையைக் கூடிய தூரம் நகர்த்தவேண்டி இருப்பதால் செய்யப்படும் வேலையின் அளவு மாறுபடுவதில்லை.  
ஆக்கிமிடீசு என்பவரே நெம்புகோல் கொள்கையை முதலில் விளக்கியவர். இவர் பின்வருமாறு கூறினார்:
: *சமமான தூரத்தில் இருக்கும் சமமான எடைகள் சமநிலையில் இருக்கும். சமனான எடைகள் சமனற்ற தூரத்தில் இருக்கும்போது சமநிலையில் இராமல் தொலைவில் இருக்கும் எடையின் பக்கம் சரியும்.*  
நெம்புகோலின் பயனை விளக்குவதற்காக, நிற்பதற்கு ஒரு இடம் இருந்தால், நெம்புகோலைப் பயன்படுத்திப் புவியையே நகர்த்திக் காட்டுவேன் என்று ஆக்கிமிடீஸ் கூறினாராம்.  
நெம்புகோல் ஓரிடத்தைப் பற்றிச் சுழலக்கூடியதாக அமைந்திருக்கும். இவ்விடம் *சுழலிடம்* எனப்படும். எப்பொருளின்மீது விசை பயன்படுத்தப்பட உள்ளதோ அப்பொருள் *சுமை* எனவும் அதன் மீது பயன்படுத்தப்படும் விசை *முயற்சி* எனவும் அழைக்கப்படும். சுமைக்கும் சுழலிடத்துக்கும் இடையில் உள்ள தூரம் *சுமைப் புயம்* எனவும், முயற்சிக்கும் சுழலிடத்துக்கும் இடையிலுள்ள தூரம் *முயற்சிப் புயம்* எனவும் பெயரிடப்பட்டுள்ளது. இவற்றுக்கு இடையிலான தொடர்பு பின்வருமாறு சமன்பாடாகக் குறிக்கப்படலாம்.  
: சுமை x சுமைப் புயம் = முயற்சி x முயற்சிப் புயம்
# நெம்புகோல்

## நெம்புகோல் வகைகள்

நெம்புகோல்களை மூன்று வகைகளாகப் பிரிக்கமுடியும். இவை, முதல்வகை நெம்புகோல், இரண்டாம் வகை நெம்புகோல், மூன்றாம் வகை நெம்புகோல் என அழைக்கப்படுகின்றன.
# நெம்புகோல்

## நெம்புகோல் வகைகள்

### முதல் வகை நெம்புகோல்

இவ்வகை நெம்புகோல்களில் சுழலிடம், சுமைக்கும், முயற்சிக்கும் இடையில் அமைந்திருக்கும். இதில் முயற்சி விசை தள்ளுவதன் மூலம் அல்லது இழுப்பதன் மூலம் கொடுக்கப்படும். இவ்வகை நெம்புகோல்கள் சிலவற்றில் சுழலிடம், சுமைக்கும், முயற்சிக்கும் இடையில் சமதூரத்தில் நெம்புகோலின் மையப் பகுதியில் அமைந்திருக்கக் காணலாம். ஆனால், இது சுமைக்கும் முயற்சிக்கும் இடையில் எப்புள்ளியிலும் அமையலாம்.  
எடுத்துக்காட்டுகள்:  
- மேல்கை முத்தலைத் தசை
- மிதிவண்டி நிறுத்துபொறி
- கடப்பாரை
- கவர்ச் சுத்தியல் (ஆணி பிடுங்கும் போது)
- குறடு
- கத்திரிக்கோல்
- காலணி மாட்டி
- நெம்புத் தண்டு
- சில்லும் அச்சும்
# நெம்புகோல்

## நெம்புகோல் வகைகள்

### இரண்டாம் வகை நெம்புகோல்

இவ்வகையில் சுழலிடம் ஒரு முனையிலும், முயற்சி மறு முனையிலும் இருக்க, சுமை இவ்விரண்டுக்கும் இடையில் இருக்கும்.  
எடுத்துக்காட்டுகள்:  
- கதவு
- துடுப்பு
- பாக்குவெட்டி
- ஒற்றைச்சில் கைவண்டி (Wheelbarrow)
- திருகாணிச்சாவி (Wrench)
- பாய்பலகை (Springboard)
# நெம்புகோல்

## நெம்புகோல் வகைகள்

### மூன்றாம் வகை நெம்புகோல்

மூன்றாம் வகையில் சுழலிடம் ஒரு முனையிலும் சுமை மறு முனையிலும் இருக்க முயற்சி அவற்றுக்கு இடையில் இருக்கும். இவ்வகையில் சுமையிலும் முயற்சி விசை அதிகமாக இருக்கும். எனவே குறைந்த விசையுடன் கூடிய சுமையை நகர்த்தும் நோக்கில் இது பயன்படுத்தப்படுவதில்லை மாறாக, முயற்சி விசையை வசதியான இடமொன்றில் கொடுக்கும் நோக்கத்துக்காகவே பயன்படுத்தப்படுகிறது. அத்துடன், இதன் மூலம் முயற்சி விசையிலும் கூடிய வேகத்துடன் சுமையை நகர்த்த முடியும்.  
எடுத்துக்காட்டுகள்:  
- மேல்கை இருதலைத் தசை
- கூட்டுமாறு (Broom)
- தூண்டில் தண்டு
- வளைதடி (ஆக்கி) மட்டை
- சாவணம்
- இடுக்கி
- நகம்வெட்டி
- எலிப்பொறி
# நெம்புகோல்

## இவற்றையும் பாருங்கள்

- ஆப்பு
- கப்பி
- சாய்தளம்
- சில்லும் அச்சாணியும்
- சுழல் தாரை
- டீசல் எஞ்சின்
- பாரந்தூக்கி
- பெற்றோல் பொறி
- பொறி
- வெளி எரி பொறி
# நெம்புகோல்

## மேலும் நேம்புகொலைப் பற்றி அறிய

- நெம்புகோல் தத்துவம் மற்றும் அழுத்த விளைவுகள்.
- நெம்புகோல் சூத்திரம் !
- வார்த்தை “நெம்புகோல் கருவியின் செயல்” உங்கள் வலைப்பதிவு வருமானம் அதிகரிக்க முடியும்.
- நெம்புகோல் கருவியின் செயல்.
- நெம்புகோல் பற்றி முழுத் தகவல்களையும் அறிய.
- ஓ!!மனிதா!! - நெம்புகோல் கவிதை.
- நெம்புகோல் எண்ணங்கள் அல்லது புரட்டிப் போடும் சிந்தனைகள்.
- நெம்புகோல் முறையினால் நீர்ப்பாசனம் செய்யும் முறை.
- ஆர்க்கிமிடிஸ் கண்டுபிடித்த நெம்புகோல்நெம்புகோலின் தத்துவம்.
# கப்பி

**கப்பி** (*pulley*) என்பது, விளிம்பில் வரிப்பள்ளத்தைக் கொண்ட ஒரு சில்லு ஆகும். ஒரு கயிறு, கம்பிவடம் அல்லது பட்டி இவ் வரிப்பள்ளத்தினூடாகச் செல்லுமாறு அமைக்கப்பட்டிருக்கும். கொடுக்கப்படும் ஒரு விசையின் திசையை மாற்றுவதற்கும், சுழல் இயக்கத்தை உண்டாக்குவதற்கும், நேர் அல்லது சுழல் இயக்கங்கள் தொடர்பில் ஏதாவது பொறிமுறைநயத்தை உருவாக்குவதற்கும் கப்பிகள் பயன்படுத்தப்படுகின்றன.
# கப்பி

## பட்டியில் இயங்கும் கப்பித்தொகுதி

ஒன்று அல்லது ஒன்றுக்கு மேற்பட்ட கப்பிகள் ஒரு பட்டி மூலம் இணைக்கப்பட்ட தொகுதி இதுவாகும். பொறிச்சக்தி, அடிப்பு முதலானவை இப்பட்டி மூலம் கடத்தப்படும்.
# கப்பி

## கப்பித் தொகுதிகளின் வகைகள்

**நிலைத்த தனிக்கப்பி**
இங்கு கப்பி நிலையாகப் பொருத்தப்பட்டிருக்கும். எத்தனம் வழங்கும் திசையை மாற்றமுடியும். இது முதல் வகுப்புக் கப்பிகள் எனப்படும். இங்கு பொறி முறை நயம் 1 ஆக இருக்கும்.
- **இயங்கும் தனிக்கப்பி**
இங்கு கப்பி நிலையாகப் பொருத்தப்பட்டிருக்காது. இது இரண்டாம் வகுப்புக் கப்பிகள் எனப்படும். இங்கு பொறி முறை நயம் 2 ஆக இருக்கும்.
- **இணைந்த கப்பித் தொகுதி**
நிலைத்த தனிக்கப்பி, இயங்கும் தனிக்கப்பி ஆகியவற்றை ஒருங்கே கொண்டதாக இது காணப்படும்.
# ஆப்பு

**ஆப்பு** ஒரு முக்கோண வடிவிலான கருவி. எடுத்துச் செல்லக்கூடிய ஒரு சாய்தளம் ஆகிய இது எளிய பொறி வகைகளுள் ஒன்று. இது பொருள்களைப் பிரிப்பதற்கும், ஒரு பொருளை இரு பகுதிகளாகப் பிரிப்பதற்கும், பொருளொன்றை உயர்த்துவதற்கும், ஒரு பொருளைக் குறிப்பிட்ட இடத்தில் தாங்கி வைத்திருப்பதற்கும் ஆப்பு பயன்படுத்தப்படுகிறது. இதன் அகன்ற முனையில் கொடுபடும் விசையை அதன் சாய்ந்த மேற்பரப்புகளுக்குச் செங்குத்துத் திசையில் மாற்றுவதன் மூலம் இது செயற்படுகிறது. ஆப்பொன்றின் பொறிமுறைநயம் அதன் நீளத்துக்கும் தடிப்புக்கும் இடையிலான விகிதத்தில் தங்கியுள்ளது. குறைந்த நீளமும் கூடிய தடிப்பும் கொண்ட ஆப்பினால் விரைவாக வேலையைச் செய்ய முடியும் எனினும், இதற்குக் கூடிய விசையைக் கொடுக்கவேண்டி இருக்கும்.
# அச்சிடல்

**அச்சிடல்** *(Printing)* என்பது முதலுரு அல்லது வார்ப்புருவில் இருந்து எழுத்துகளையும் படிமங்களையும் மீள்ளாக்கம் செய்யும் செயல்முறையாகும். மிகப்பழைய எடுத்துகாட்டுகளாக உருளை வார்ப்புருக்களையும் சைரசு உருளையையும் நபோனிடசு உருளைகளையும் கூறலாம். மிகப்பழைய மரக்கட்டைவழி அச்சிடல் கி.பி 220 ஆம் ஆண்டுக்கும் முன்பே சீனாவில் உருவாகைப் பரவியது. பின்னர் சீனாவில் கி.பி 1040 அளவில் நகர் எழுத்து அச்சிடல் முறையை பி ஷெங் என்பார் உருவாக்கினார். 15 ஆம் நூற்றாண்டில் நகர் எழுத்து அச்சிடல் எந்திரத்தை யோகான்னசு கூட்டன்பர்கு ஐரோப்பாவில் அறிமுகப்படுத்தினார். இவரது அச்சகம் மறுமலர்ச்சி, சீர்திருத்தம், அறிவொளி அறிவியல் புரட்சிக் காலங்களில் முதன்மையான பாத்திரம் வகித்து, இக்கால அறிவுசார் பொருளியலுக்கு வழிவகுத்தது. இது கல்வியை மக்களிடம் கொண்டுசென்றது.  
இன்று பேரளவு அச்சிடுகள் அச்சகத்திலும் சிற்ரளவு அச்சிடுகள் எண்ணிம அச்சுப்பொறிகளிலும் மேற்கொள்ளப்படுகின்றன. பொது அச்சீட்டுப் பொருளாக தாள் பயன்பட்டாலும் அச்சிடலுக்கு பொன்மங்கள். நெகிழிகள், துணிகள், கூட்டுப்பொருள்கள் போன்றனவும் பயனில் உள்ளன. தாளில் அச்சிடல், பதிப்புத் துறையிலும் ஆய்விதழ்களை அச்சிடலிலும் பேரள்வில் நடைபெறுகிறது.  
அச்சிடல் பேரளவிலான தொழில் செயற்பாடாக இருக்கின்ற போதிலும், சிறிய அளவிலும் அச்சிடல் நடைபெற்று வருகின்றது. அச்சிடல், பதிப்புத் தொழிலின் ஒரு முக்கிய பகுதியாகும். 2005 ஆம் ஆண்டுக் கணக்கெடுப்பின்படி, உலகில் எல்லா மொழிகளிலுமாகச் சேர்ந்து மொத்தம் 45 டிரில்லியன் பக்கங்கள் அச்சாகின்றன. 2006 ஆம் ஆண்டு அமெரிக்காவில் மட்டுமே 30,700 அச்சடிப்பு நிறுவனங்கள் இருந்தன. இவை 112 பில்லியன் டாலர் வணிகமாக இருந்தது. அச்சில் இருந்து இணையத்துக்கு நகர்ந்தவை அமெரிக்காவில் 12.5% ஆக இருந்தன.
# அச்சிடல்

## வரலாறு

### மர அச்சு முறை

இது எழுத்துக்கள், படிமங்கள், வடிவுருக்கள் ஆகியவற்றை அச்சிடுவதற்காக கிழக்காசியப் பகுதிகளில் பரவலாகப் பயன்பட்ட ஒரு முறையாகும். இது மிகப் பழங்காலத்திலேயே சீனாவில் தொடங்கியது. துணிகளில் அச்சிடுவதற்குப் பயன்பட்ட இம்முறை பின்னர் தாள்களில் அச்சிடுவதற்கும் பயன்பட்டது. துணிகளில் அச்சிடும் ஒரு முறையாக இது பயன்பட்டதற்கான மிகப்பழைய சான்று சீனாவில் கிபி 220க்கு முந்தியது. எகிப்தில் இது கிபி நான்காம் நூற்றாண்டுக்கு உரியது.
# அச்சிடல்

## இவற்றையும் காண்க

- அச்சுக்கலை
# புதுப்பிக்கத்தக்க ஆற்றல்

## பருந்துப்பார்வை

பன்னாட்டு ஆற்றல் முகமையம் பின்வருமாறு கூறுவது போல, சூரிய ஒளி, காற்று, கடல் ஓதங்கள், கடல் அலைகள், உயிரிக்கூளம், புவி வெப்ப ஆற்ரல் போன்ற இயற்கை ஆற்றல்களை தன் அக ஆற்றலாகப் பயன்படுத்துகிறது.  
சில நாடுகளில் மட்டுமே செறிந்துள்ள பிற ஆற்றல் வழிகளைவிட, புதுப்பிக்கத்தக்க வளங்களும் அவற்றைத் திறம்பட பயன்படுத்தும் வாய்ப்புகளும் நம் புவிக்கோளம் முழுவதிலும் அகல்விரிவாகப் பரவியமைகின்றன. புதுப்பிக்கத்தக்க ஆற்றலையும் ஆற்றல் திறமையையும் வேகமாக வளர்த்தலும் ஆற்றல் வளங்கள் சார்ந்த தொழில்நுட்பங்களின் பன்முகமாக்கமும் கணிசமான ஆற்றல் காப்புறுதியை உருவாக்குவதோடு பேரளவுப் பொருளியலான நலங்களையும் நல்கும். சூரியனில் இருந்து நேரடியாகவோ அல்லது நீர் வளம் , காற்று வளம் போன்று மறைமுகமாகவோ பெறும் புதுப்பிக்கத்தக்க ஆற்றல் வளங்கள் தொடர்ந்து ஒரு பில்லியன் ஆண்டுகளுக்கு மாந்தரினத்துக்கு ஆற்றலை வழங்கிவரும். பின்னர் உருவாகிடும் சூரியவெப்ப மதிப்பீடு புவிப்பரப்பு வெப்பநிலையைப் பேரளவில் உயர்த்தி புவியில் நீர்ம நிலையில் நீரே இல்லாமல் ஆக்கிவிடும்.
# சொம்ச்சாய் வொங்சவாட்

**சொம்ச்சாய் வொங்சவாட்** (*Somchai Wongsawat*, தாய் மொழி: สมชาย วงศ์สวัสดิ์, பிறப்பு: ஆகஸ்ட் 31, 1947) தாய்லாந்தின் அரசியல்வாதியும் அதன் பிரதமரும் ஆவார். தாய்லாந்து மக்கள் சக்திக் கட்சியின் தலைவராக இருந்தார்.  
சட்டத்துறையில் பட்டதாரியான இவர் அரசறிவியல் துறையில் முதுமாணிப் பட்டமும் பெற்றவர்.
# சொம்ச்சாய் வொங்சவாட்

## அரசியலில்

2007 இல் தாய்லாந்து மக்கள் சக்திக் கட்சியின் உதவித் தலைவராகத் தெரிவு செய்யப்பட்ட சொம்ச்சாய் 2008 இல் கல்வி அமைச்சராகவும் பின்னர் உதவிப் பிரதமராகவும் தெரிவானார்.  
பிரதமராக இருந்த சமாக் சுந்தரவேஜ் பதவியில் இருந்தபோது தொலைக்காட்சி ஒன்றில் சமையல் நிகழ்ச்சி ஒன்றை நடத்தியமை தொடர்பான குற்றச்சாட்டுக்களை அடுத்து உயர் நீதிமன்றம் அவரை பிரதமர் பதவியில் இருந்து அகற்றவே, சொம்ச்சாய் செப்டம்பர் 9, 2008 இல் பதில் பிரதமராகத் தெரிவானார்.  
செப்டம்பர் 17, 2008, சொம்ச்சாய் நாட்டின் தேசிய சட்டமன்றத்தின் பெரும்பான்மை வாக்குகளைப் பெற்று (298 எதிர் 163) நாட்டின் பிரதமராகத் தெரிவானார்.
# வெற்றிமணி (செருமனி)

**வெற்றிமணி** செருமனியில் இருந்து வெளிவந்து கொண்டிருக்கும் மாத இதழ். இதன் ஆசிரியர் மு. க. சு. சிவகுமாரன். இவர் இலங்கையில் இருந்து 1950 முதல் 1980 வரை வெளிவந்த வெற்றிமணி சிறுவர் இதழை வெளியிட்டு வந்த மு. க. சுப்பிரமணியம் அவர்களின் மகன் ஆவார்.
# முடுக்கம்

இயங்கியலில் **முடுக்கம்** அல்லது **ஆர்முடுகல்** (*acceleration*) என்பது திசைவேகம் நேரத்துடன் மாறும் வீதத்தைக் குறிக்கும். நியூட்டனின் இரண்டாம் விதியில் விளக்கப்பட்டுள்ளபடி, பொருளொன்றின் முடுக்கமானது, அப்பொருளின் மேல் தொழிற்படும் ஏதாவது, மற்றும் அனைத்து விசைகளினாலும் ஏற்படக்கூடிய நிகர விளைவாகும். முடுக்கமானது அனைத்துலக முறை அலகுகள் இன்படி, மீ/செ<sup>2</sup> (மீட்டர்/செக்கன்<sup>2</sup> அல்லது மீட்டர்/விநாடி<sup>2</sup>) ஆல் கொடுக்கப்படும்.  
முடுக்கம்=திசைவேகம்/காலம் ms^-2  
எடுத்துக்காட்டாக நிலையாக இருந்த பொருளொன்று (அதாவது சார்பு திசைவேகம் பூச்சியம்), அதிகரித்துச் செல்லும் வேகத்துடன் ஓர் நேர்கோட்டில் நகருமாயின், தான் நகரும் திசையில் முடுக்கப்பட்டுள்ளது அல்லது ஆர்முடுகல் அடைந்துள்ளது எனலாம். அந்தப் பொருள் வேறொரு திசைக்குத் திரும்புமாயின், அந்த புதிய திசையில் முடுக்கம் அடந்துள்ளது எனலாம். குறிப்பிட்ட பொருளின் நகர்வு வேகம் குறைந்து செல்லுமாயின், அதனைப் பொருள் நகரும் திசைக்கு எதிர்த் திசையிலான முடுக்கம் எனலாம். இது அமர்முடுகல் (deceleration) எனவும் அழைக்கப்படுவதுண்டு.  
பொது வழக்கில் முடுக்கம் என்பது வேக அதிகரிப்பைக் குறிக்கும். வேகம் குறைவது *எதிர்முடுக்கம்* அல்லது *அமர்முடுகல்* எனப்படும். இயற்பியலில், வேக அதிகரிப்பு, வேகக் குறைவு இரண்டுமே முடுக்கம் என்றே குறிக்கப்படுகிறது. திசைவேகத்தின் திசை மாற்றமும் முடுக்கமே. இது மைய நோக்கு முடுக்கம் எனப்படுகிறது. வேகம் மாறும் வீதம் தொடுகோட்டு முடுக்கம் ஆகும்.  
இது *நேரம் சார்பாக திசைவேகத்தின் முதல் வகைக்கெழு (derivative)* என வரைவிலக்கணம் கூறுவர். *நேரம் சார்பாக நிலையின் (position) இரண்டாவது வகைக்கெழு* என்றும் இதனை வரையறுக்கலாம். இது L&nbsp;T<sup>−2</sup> என்னும் பரிமாணங்களைக் கொண்ட ஒரு திசையன் (காவி) கணியம் ஆகும்.  
உதாரணம் :  
ஒரு வண்டி மணிக்கு 4 கி.மி வேகத்தில் சென்றுள்ளது. அதை தடுக்ககூடிய எதிர் காற்று ஒன்றும் இல்லை. இவ்வண்டியின் முடுக்கம் வினாடிக்கு 2 மி. கூடுகின்றது.  
இது எவ்வளவு தூரம் சென்றது என்பதை இக்கணித கோட்பாடு மூலம் பார்போம் :  
x(t)=2(t^2)+4t , இங்கு x-யும் t-யும் தூரத்தையும் நேரத்தையும் குறிப்பன. அதாவது வண்டி ஒரு விணாடிக்கு 6 மீட்டரை தூரத்தை தாண்டும் .
# அன்னி பெசண்ட்

**அன்னி வூட் பெசண்ட்** (*Annie Wood Besant*; அக்டோபர் 1, 1847 – செப்டம்பர் 20, 1933) என்பவர் பெண் விடுதலைக்காகப் போராடியவர், எழுத்தாளர் மற்றும் பேச்சாளர் ஆவார்.
# அன்னி பெசண்ட்

## வாழ்க்கைக் குறிப்பு

ஒரு சாதாரண ஐரியக் குடும்பத்தில் லண்டனில் 1847 ஆம் ஆண்டில் பிறந்தவர் அன்னி வூட். தந்தை வில்லியம் பைஜ்வூட் அயர்லாந்தில் பிறந்து லண்டனில் குடியேறியவர். அன்னி ஐந்து வயதாக இருக்கும் போது தந்தையை இழந்தார். அன்னை ஹரோ நகரில் ஆண்கள் பாடசாலை ஒன்றை நடத்தி வந்தார். அன்னி தனது 19வது வயதில் 1867 ஆம் ஆண்டில் பிராங்க் பெசண்ட் என்ற 26 வயது மத குருவை மணந்தார். டிக்பி, மேபேல் என்ற இரண்டு பெண் குழந்தைகளைப் பெற்றெடுத்தார். கணவருடன் இணைந்து வாழ்வது அன்னிக்கு மிகவும் கஷ்டமாக இருந்தது. பெண்ணுக்கு ஏற்பட்ட நோயினால் மனமுடைந்து போன அன்னி நாத்திகரானார். கணவர் பெசண்ட், மனைவியை கோயிலுக்குச் செல்லும் படியும், கிறிஸ்தவ மதக் கொள்கைக்கு ஏற்ப நடக்கும் படியும் வற்புறுத்தினார். சுதந்திர மனப்போக்குக் கொண்ட அன்னி கணவரிடம் இருந்து 1873 இல் பிரிந்து வாழ முடிவெடுத்தார்.  
அன்னி பெசண்ட்]]
கணவரிடம் இருந்து பிரிந்த பின்னர் நிறைய கட்டுரைகள் எழுதத் தொடங்கினார் அன்னி. சிறுவர்களுக்கான கதைகள், கட்டுரைகள் எழுதினார். அன்னியின் அரசியல் போக்குகணவரிடம் இருந்து அவரை மேலும் பிரித்தது. பண்ணை விவசாயிகளின் உரிமைகளுக்காகக் குரல் கொடுத்தார். இறுதியாக கணவன், குழந்தைகளை விட்டுப் பிரிந்து லண்டனுக்குத் திரும்பினார். அதிகாரபூர்வமாகப் பிரிவினை கிடைக்கவில்லை. இரண்டு குழந்தைகளும் பிராங்கின் பொறுப்பிலேயே இருந்தனர்.  
லண்டன் பல்கலைக்கழகத்தில் பகுதிநேரப் படிப்பைத் தொடர்ந்தார். மூடப் பழக்கவழக்கங்களுக்கெதிராகப் பரப்புரையை ஆரம்பித்தார். இதனால் மத சமூகத்தினரின் எதிர்ப்புக்கு ஆளானார்.
# அன்னி பெசண்ட்

## சீர்திருத்தவாதி

"நியூமால் தூசியன் அமைப்பு" என்ற சீர்திருத்தச் சங்கத்துக்குத் தலைவியானார் அன்னி பெசண்ட். நாடாளுமன்ற அங்கத்தினர்கள் கடவுளின் பெயரால் சத்தியம் செய்யத் தேவையில்லை என்று வற்புறுத்தி கூட்டங்களில் பேசினார். "லிங்க்" என்ற பெயரில் பத்திரிகையைத் தொடங்கி, இந்தியாவிலும் அயர்லாந்திலும் விடுதலைப் போராட்டங்களுக்கு ஆதரவாக எழுதினார். பெண்கள் விடுதலை, தொழிலாளர் உரிமைகள், குடும்பக் கட்டுப்பாடு போன்ற பலவற்றிலும் தனது கருத்துகளை வெளிப்படையாகத் தெரிவித்தார்.  
*(இடது)*, லெட்பீட்டர் ஆகியோருடன் அன்னி பெசண்ட்]]
# அன்னி பெசண்ட்

## பிரம்மஞான சங்கம்

*The Secret Doctrine* என்ற நூலை எழுதிய பிளேவட்ஸ்கி அம்மையாரை பாரிசில் 1889 ஆம் ஆண்டில் சந்திக்கும் வாய்ப்புக் கிட்டியது. இது அன்னி பெசண்டின் வாழ்க்கையில் பெரும் மாறுதலை ஏற்படுத்தியது. தன்னுடைய நாத்திக வாதத்தைக் கைவிட்டு ஆத்திகரானார். பிளேவட்ஸ்கியின் பிரும்மஞான சங்கத்தில் உறுப்பினரானார். இதனை அடுத்து மார்க்சியவாதிகளுடன் தனக்கிருந்த உறவுகளைத் துண்டித்துக் கொண்டார். 1891 இல் பிளேவட்ஸ்கி இறந்ததை அடுத்து பிரும்மஞானத்தில் ஒரு முக்கிய புள்ளியானார். அன்னி பெசண்ட். அச்சபையின் சார்பில் 1893 ஆம் ஆண்டில் சிகாகோவில் இடம்பெற்ற உலக கொலம்பிய கண்காட்சியில் கலந்து கொண்டார்.  
1893 ஆம் ஆண்டில் பிரும்மஞான சபையின் உறுப்பினராக முதற் தடவையாக இந்தியா வந்தார். சபையின் அமெரிக்கக் கிளையின் தலைவரான வில்லியம் ஜட்ஜ் என்பவருடன் ஏற்பட்ட கருத்து மோதல்களைத் தொடர்ந்து அமெரிக்கக் கிளை தனியாகப் பிரிந்தது. மீதமிருந்த சபை ஹென்றி ஸ்டீல் ஒல்கொட் என்பவராலும் அன்னி பெசண்டினாலும் தலைமை வகிக்கப்பட்டது.
# அன்னி பெசண்ட்

## இந்தியாவில் அன்னி பெசண்ட்

இந்தியா வந்த அன்னி பெசண்ட், சென்னையில் அடையாறில் பிரும்மஞான சங்கத்தின் தலைமை நிலையத்தை நிறுவினார். இந்து சாத்திரங்களை ஆழ்ந்து படித்துபல நூல்களை எழுதினார். பகவத் கீதையை ஆங்கிலத்தில் மொழிபெயர்த்தார். காசியில் சில காலம் வசித்த அன்னி பெசண்ட் அங்கு இந்து சமய விளக்கங்களை முறைப்படி பெற்றார். இந்திய உடை தரித்து இந்துவாகவே வாழலானார்.
# அன்னி பெசண்ட்

## இந்திய விடுதலைப் போராட்டத்தில் இணைவு

அன்னி இயற்கையிலேயே புரட்சி மனப்பான்மை கொண்டவராதலால், ஆங்கிலேய அரசின் அடக்குமுறைகள் அவரை வெகுவாகப் பாதித்தன. விடுதலைப் போராட்டத்திற்கு ஆதரவாக *காமன் வீல்*' என்ற வாரப் பத்திரிகையை 1914 ஆம் ஆண்டில் ஆரம்பித்தார். 1915 சூன் 14 இல் சென்னையில் இருந்து *நியூ இந்தியா* என்ற பெயரில் நாளேடு ஒன்றை ஆரம்பித்து நடத்தினார். இதன் மூலம் அவர் அரசியலில் இழுக்கப்பட்டார்.
# அன்னி பெசண்ட்

## இந்திய விடுதலைப் போராட்டத்தில் இணைவு

### காங்கிரஸ் தலைமைப் பதவி

1907-ஆம் ஆண்டில் சூரத் நகரில் இடம்பெற்ற இந்திய காங்கிரஸ் மாநாட்டில் கலந்து கொண்டார். இம்மாநாட்டில் மிதவாதிகளுக்கும் தீவிரவாதிகளுக்கும் ஏற்பட்ட கருத்து வேறுபாடுகளினால் ஏற்படவிருந்த பெரும் பிளவைத் தவிர்த்து, லக்னோவில் இடம்பெற்ற மாநாட்டில் இரு பிரிவினரையும் இணைத்து வெற்றி கண்டார். ஹோம் ரூல் (சுயாட்சி) இயக்கத்தை தொடங்கினார். நாடு முழூவதிலும் அதன் கிளைகள் உருவாயின. அன்னி பெசண்ட் தனது தலைமைப் பதவிக் காலத்தில் நாடு முழுவதும் சுற்றுப் பயணம் மேற்கொண்டு, விடுதலை இயக்கத்தை வலுப்பெறச் செய்தார்.  
அன்னி பெசண்டின் சுற்றுப் பயணங்களுக்கும் பொதுக் கூட்டங்களுக்கும் ஆங்கிலேய அரசு தடை செய்தது. 1917, ஜூன் 15 ஆம் நாள் ஏனைய காங்கிரஸ் தலைவர்களுடன் அன்னி பெசண்டையும் கைது செய்தது. இவர்களின் கைதைக் கண்டித்து காங்கிரஸ் இயக்கம், மற்றும் முஸ்லிம் லீக் ஆகியன சத்தியாக்கிரகம் செய்யப்போவதாக அறிவித்தது. இதனால் நிலை குலைந்த ஆங்கில அரசு செப்டம்பரில் இவர்களை விடுதலை செய்தது.  
டிசம்பர் 1917 ஆம் ஆண்டில் கல்கத்தாவில் நடந்த மாநாட்டில் இந்திய காங்கிரசின் தலைவராக ஓராண்டிற்குத் தெரிவானார். லாகூரில் ஜவகர்லால் நேருவின் தலைமையில் 1929 இல் கூடிய காங்கிரஸ் மாநாட்டில் முழுமையான சுயாட்சி கோரி அறிக்கை வெளியானது. காங்கிரஸ் சோசலிச சார்பாக கருத்துக்களை வெளியிட்டமை அன்னி பெசண்டின் கொள்கைகளுக்கு உரியதாக இருக்க வில்லை. இதனால் அவர் மகாத்மா காந்தியின் சத்தியாக்கிரக இயக்கங்களில் சேரவில்லை. காங்கிரசில் இருந்து விலகி இருந்தார். ஆனாலும் இந்திய விடுதலையில் முன்போலவே ஈடுபாடு காட்டி வந்தார். இந்தியாவில் மட்டுமல்லாமல் பிரித்தானியாவுக்கு பயணம் மேற்கொண்ட போது அங்கும் இந்திய விடுதலைக்கு ஆதரவாக பொது மேடைகளில் உரையாற்றினார். 1929 இல் "பொதுநலவாய இந்தியா" என்ற பெயரில் ஒரு அறிக்கையை எழுதி பிரித்தானிய நாடாளுமன்றத்துக்கு அனுப்பினார்.
# அன்னி பெசண்ட்

## இறுதிக் காலம்

தனது எண்பத்தியோராவது அகவையில் தீவிர அரசியலில் இருந்து விலகிய அன்னி பெசண்ட் இறுதிக் காலங்களில் இந்திய மெய்யியலாளரான தனது வளர்ப்பு மகன் ஜிட்டு கிருஷ்ணமூர்த்தியுடன் நெருங்கிய தொடர்பைப் பேணினார். பிரும்மஞான சபையின் முன்னேற்றத்தில் முனைப்பாக ஈடுபட்டார். எண்பத்தேழாம் அகவையில் 1933 ஆம் ஆண்டு செப்டம்பர் 20 இல் சென்னையில் உள்ள அடையாறில் அன்னி பெசண்ட் காலமானார். அவரது மறைவிற்குப் பின்னர், ஜே. கிருஷ்ணமூர்த்தி, ஆல்டஸ் ஹக்ஸ்லி, ரோசலின் ராஜகோபால் ஆகியோர் இணைந்து கலிபோர்னியாவில் "ஹப்பி வலி பாடசாலை"யை அமைத்தார்கள்.இப்பாடசாலை தற்போது அன்னி பெசண்டின் நினைவாக "பெசண்ட் ஹில் பாடசாலை" எனப் பெயர் மாற்றப்பட்டுள்ளது. அன்னி பெசண்ட் அமைத்த சென்னை அடையாறில் உள்ள பிரும்மஞான சபை இன்றும் அவர் புகழ் பரப்பிக் கொண்டிருக்கிறது.  
அன்னி பெசண்ட் அம்மையாரை கௌரவிக்கும் விதமாக சென்னையின் அம்பத்தூர், தண்டையார் பேட்டை பகுதிகளில் உள்ள ஒரு சாலைக்கு அன்னி பெசண்ட் சாலை என்று பெயர் சூட்டப்பட்டுள்ளது. மேலும் சென்னையில் உள்ள ஒரு பூங்காவுக்கு அன்னி பெசன்ட் பூங்கா என்று பெயரிடப்பட்டுள்ளது.
# விக்கிப்பீடியா:ஒத்தாசை பக்கம்/தொகுப்பு 1

விக்கிபீடியாவை பயன்படுத்துவது குறித்த உங்கள் கேள்விகள்,ஐயங்களை இங்கு பதிவு செய்யுங்கள்.மற்ற பயனர்கள் உங்கள் கேள்விகளுக்கு பதிலளித்து உதவுவார்கள்.
# விக்கிப்பீடியா:ஒத்தாசை பக்கம்/தொகுப்பு 1

## interwiki links

How do I add interwiki links? --Harikishore 03:25, 13 ஏப் 2005 (UTC)
: I guess you are asking how to link to a page in other language wikipedias.For example, if you want to link the village pump page of english wikipedia (similar to aalamaraththdai) you can give the link as . 'en' is the language code for english.similarly you can find the language codes for other languages. for giving links in the navigation pane to the corresponding page of other languaage wikis the syntax for english is .This should be given at the end of the page.--ரவி (பேச்சு) 04:37, 13 ஏப் 2005 (UTC)
:: I was asking about the links in the Navigation Page. Thanks for the help. -- Harikishore 09:52, 19 ஏப் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## படங்களைக் கட்டுரைகளில் இணைப்பது எப்படி?

அனைவருக்கும் வணக்கம். படங்களைப் புதிதாக எழுதும் கட்டுரைகளில் எப்படி இணைப்பது? விளக்கினால் நலம்.
--யோகேஸ் 13:41, 1 ஏப்ரல் 2007 (UTC)
::யோகேஸ், படங்கள் உள்ள கட்டுரைப் பக்கங்களை 'தொகு' என்று சொடுக்கிப் பார்த்தால் படங்ககளை எப்படி சேர்த்துள்ளார்கள் என்று விளங்கும். நீங்கள் எழுதிய மான், புறா ஆகிய இரண்டு கட்டுரைகளிலும் நான் எப்படி படம் சேர்த்தேன் என்று பார்க்கலாம். படங்களை எந்த மொழி விக்கியில் இருந்தும் நீங்கள் பெறலாம். நான் பெற்றது ஆங்கில விக்கியில் இருந்து. சில படங்கள் ஜெர்மன் மொழி விக்கியில் சிறப்பாக இருக்கலாம், எனவே தேவைக்கேற்பத் தேடிப் பார்க்க வேண்டும். ஏறத்தாழ 1 மில்லியன் படங்கள் ஆங்கில விக்கியில் உள்ளன. ஒரு படத்தை சொடுக்கினால் அது பற்றிய குறிப்புகள் அங்கே இருக்கும். அப்படம் 'Wiki Commons' ல் இருப்பதாகக் குறிப்பு இருந்தால், தனியாக படியெடுத்து, இங்கே தமிழ் விக்கியில் கோப்பை ஏற்ற வேண்டியதில்லை. இந்த காமன்ஸ்சில் இல்லாத படங்களை உங்கள் கணினியில் முதலில் பதிவிறக்கம் செய்து, பின்னர் த.வி-யில் பதிவேற்றம் செய்ய வேண்டும் (தக்க உரிமங்களைப் பற்றிய குறிப்பும் சேர்ப்பதும் மிகத்தேவை). ஒரு படம் yogesh.jpg என்று இருந்தால் என்று இட்டீர்கள் என்றால் yogesh.jpg என்னும் படம் கட்டுரைப் பக்கத்தில் வலப்புறம், 300 பிக்சல் அகலத்தில் சேர்க்கப்படும். இந்த என்னும் குறிப்பு இருந்தால், படத்தை பற்றிய விளக்கம் சேர்க்க உதவியாக இருக்கும். என்பதற்க்ப் பதிலாக என்றோ அல்ல்து படம் எங்கிருக்கவேண்டும் என்னும் தேவைக்கேற்ப பிற சொற்களையோ ஆளலாம். --செல்வா 14:03, 1 ஏப்ரல் 2007 (UTC)
# விக்கிப்பீடியா:ஒத்தாசை பக்கம்/தொகுப்பு 1

## Emergency

Hi, I'm Sundar. Suddenly my password for this account has been cracked. They've even changed my contact e-mail from sundarbecse at yahoo domain to something else. I can prove that because I've mailed Ravidreams from that account. Please block my user account as it is an admin account. I've requested Angela to help reset my password. Mayooranathan, please block my account. -- 202.46.19.93 05:06, 2 ஜூன் 2005 (UTC)
:The issue is resolved. I've got my account with the help of Raul in the en wiki. -- Sundar 05:40, 2 ஜூன் 2005 (UTC)  
:How did that happen Sundar? Any clue? Mayooranathan 06:13, 2 ஜூன் 2005 (UTC)  
::It appears that my password was not stolen, but simply it was a technical problem. See :en:User talk:Sundar#Dev discussion and :en:User talk:Raul654#Urgent! Help! for more details. Each of us should have some identity information attached to our account. For example, since I've e-mailed Ravidreams in the past from wikipedia e-mail user feature, I can always prove my identity linked to my e-mail. -- Sundar 06:30, 2 ஜூன் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## "துணை வகைகள்", "பகுப்புகளிலுள்ள கட்டுரைகள்" வேறுபாடு என்ன?

--Natkeeran 22:32, 16 ஆகஸ்ட் 2005 (UTC)  
:ஒவ்வொரு கட்டுரையும் எதேனும் பக்க வகைகளுள் வரலாம். அவ்வாறு இருப்பின் நாம் அக்கட்டுரையின் இறுதியில் சென்று :Category:some category என்று குறிப்பிடுவோம். குறிப்பிட்டுள்ள அப்பகுப்பு அல்லது பக்க வகை ஏற்கெனவே இருப்பின் அது கட்டுரையின் இறுதியில் நீல நிறத்தில் காணப்படும். இல்லையெனில் அந்த சிகப்பு இணைப்பை அழுத்தி அப்பகுப்பை எந்த ஒரு உரையும் இல்லாமல் உருவாக்க வேண்டும். இவ்வாறு செய்தவுடன் அப்பகுப்பில் வகைப்படுத்தப்பட்ட அனைத்து கட்டுரைகளுக்கும் **தானாகவே** இணைப்பு வந்துவிடும். நாமாக இணைப்புத் தரக் கூடாது.  
:இவ்வாறாக நாம் தரும் பக்க வகை பக்க வகைகளின் கட்டமைப்பில் கீழ் நிலையில் இருத்தல் வேண்டும். எடுத்துக்காட்டாக சிலப்பதிகாரம் தற்போது :Category:காப்பியங்கள் என்ற பக்க வகையுள் உள்ளது. அப்பக்கவகையை நாம் :Category:இலக்கியம் என்ற வகையுள் இணைத்துளோம். :Category:காப்பியங்கள் என்ற பக்கத்தில் :Category:இலக்கியம் என்ற நிரல்துண்டை சேர்ப்பதின் மூலம் இலக்கியம் காப்பியங்களின் தாய்வகையாகிறது. இதனால் காப்பியங்கள் என்ற பக்கவகை இலக்கியத்தின் துணை வகையாகிறது. சிலப்பதிகாரம் என்கிற கட்டுரை :Category:காப்பியங்கள் என்கிற பக்கவகையுள் வரும். அதை அப்பக்கவகையின் தாய் வகையான இலக்கியத்தில் இணைக்க வேண்டியதில்லை.  
:**Category** பக்கவெளியிலுள்ள பக்கங்களில் பொதுவாக உரையேதும் சேர்க்கக்கூடாது, வெறும் தாய் வகைகளை மட்டுமே சேர்க்க வேண்டும். தொடர்புடைய கட்டுரைகளில் (சிலப்பதிகாரம் போன்றவை) மட்டுமே பக்கவகைத் தகவலை சேர்க்க வேண்டும். இதுபற்றி மேலும் அறிந்து கொள்ள :en:Wikipedia:Categories என்ற கட்டுரையைப் பாருங்கள். இயன்றால் அக்கட்டுரையின் தமிழாக்கத்தை விக்கிபீடியா:வகைப்படுத்துதல் என்ற தலைப்பில் பதிவேற்றுங்கள். -- Sundar <sup>\பேச்சு</sup> 05:01, 17 ஆகஸ்ட் 2005 (UTC)  
:: நன்றி சுந்தர், நீங்கள் சொல்ல முனைவது புரிகின்றது என்று நினைக்கின்றேன்.
::துணை வகைகள், இலக்கியத்தின் கீழ் உள்ள வகைகள்.
::கட்டுரைகள்-இலக்கியம் என்ற வகைக்குள் உள்ள கட்டுரைகள்.
::சரிதானே!
::--Natkeeran 16:26, 17 ஆகஸ்ட் 2005 (UTC)  
சுந்தர் கொஞ்சம் அதிகமாகவே விளக்கி விட்டார் என நினைக்கிறேன் :) துணை வகைகள் ( அல்லது பகுப்புகள்) ஒரு தாய் வகையின் (அல்லது பகுப்பு) பிரிவுகளை குறிக்கும். எடுத்துக்காட்டாக, அறிவியல் என்ற தாய் வகையின் கீழ் இயற்பியல், வேதியியல் என்ற துணை வகைகள் வரும். இந்தத்துணை வகைகளின் கீழ் இன்னும் சில துணை துணை வகைகளும் அவசியமிருந்தால் வரலாம். பகுப்புகளிலுள்ள கட்டுரைகளின் கீழ் உள்ள இணைப்புகள் கட்டுரை பெயர்களை குறிக்கும். துணை வகைகளின் கீழ் உள்ள இணைப்புகள் கட்டுரை பெயர்களை குறிக்காது. இது தான் முக்கிய வித்தியாசம். இப்பொழுது புரிவது போல இருக்கிறதா ? மன்னிக்கவும், ரொம்ப குழப்பவில்லை என நினைக்கிறேன் :)--ரவி (பேச்சு) 18:26, 17 ஆகஸ்ட் 2005 (UTC)  
::நன்றி. இப்பொழுது நன்றாக விளங்கிவிட்டது :-)--Natkeeran 21:01, 17 ஆகஸ்ட் 2005 (UTC)  
::ஆம். நான் மேலே கூறியவற்றுள் பல நற்கீரனின் கேள்விக்கான விடையாகா. எனினும் வேறொரு இன்னமும் பதிவு செய்யாத ஒரு பயனர் தவறுதலாக பகுப்புப் பக்கங்களில் உள்ளீடு செய்திருந்தார். அவருக்கான விளக்கம் என்னுள்ளே ஓடிக்கொண்டிருந்ததால் நான் இவ்வளவு "விளக்கமாக" குழப்ப வேண்டியதாயிற்று. :-) இதுகுறித்து நான் முதற் பக்கத்தின் பேச்சுப் பக்கத்தில் சில கருத்துக்களைப் பதிந்துள்ளேன். அனைவரும் அங்கே தங்கள் கருத்துக்களைப் பதியவும். -- Sundar <sup>\பேச்சு</sup> 04:44, 18 ஆகஸ்ட் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## விபரமான விளக்கங்களுக்கு நன்றி, மேலும் சில குழப்பங்கள்.

கட்டற்ற மென்பொருட்களில், தனியார் மென்பொருள் அம்சங்களை சேர்க்க தடை உள்ளது. காரணம், அவை பின்னர் தடங்கல்களை விளைவிக்க கூடும் என்பதால்தான். எனவே, கட்டற்ற கலைக்களஞ்சியமான விக்கிபீடியாவில், காப்புரிமை உள்ள படிமங்களை சேர்த்தல் நல்லதா? கட்டற்ற உரிமை இச் செயல்பாட்டினால் பாதுகாக்கப்படுகின்றதா?  
படங்களை அல்லது படிமங்களை மென்பொருள் உடன் ஒப்பிட முடியாது என்றும் கருதுகின்றேன். ஏன் என்றால், படங்களை ஒவ்வொன்றாக பாவிக்கின்றோம். எனினும், விக்கியில் ஒரு காப்புரிமை படத்தை வைத்து கட்டுரை எழுதுகின்றோம் என்று வைத்து கொண்டால், அதை இன்னொருவர் "கட்டற்ற உரிமையின்" கீழ் முழுமையாக பயன்படுத்த முடியாது. அதாவது பட காப்புரிமையுடைவரின் படங்களை அனுமதி பெற வேண்டும். நான் சொல்ல முனைவது தெரிகின்றதா? அல்லது, இவ் விசயம் நோக்கி இப்பொழுது கவலைப்பட தேவையில்லையா?  
விக்கி பொது தவிர வேறு எங்கே படங்கள் பொதுவில் எடுக்கலாம்? (உதா: நாசா, கிறியேற்ரிவ் கொமன்ஸ் போல் வேறு உதாரணங்கள் தர முடியுமா.)  
--Natkeeran 13:03, 21 ஆகஸ்ட் 2005 (UTC)  
:விக்கிமீடியா கொள்கைகள் பற்றி எனக்கு அவ்வளவு பரிச்சயம் கிடையாது. சுந்தர் விளக்குவார் என எதிர்பாரக்கிறேன்.--ரவி (பேச்சு) 13:23, 21 ஆகஸ்ட் 2005 (UTC)  
::காப்புரிமைக்குட்பட்ட படிமங்களையோ ஒலி கோப்புகளையோ கூடியவரை விக்கிபீடியாவில் சேர்க்காமலிருப்பதே நலம். நாசா போன்ற அமெரிக்க அரசு நிறுவனங்களின் எந்த ஒரு படைப்பும் பொதுவுடைமைகளாகும். இதே போன்று இந்திய அரசின் படைப்புக்கள் தகவல்களுக்கான உரிமைச் சட்டத்தின் கீழ் பொதுமக்களுக்கு உரியதாகக் கருதலாம். (எ-கா) . மேலும் இந்தியாவில் 1945-ம் ஆண்டிற்கு முற்பட்ட படைப்புக்கள் தற்போது காப்புரிமையின் கீழ் வருவதில்லை. (எ-கா) . மற்றபடி காப்புரிமைக்குட்பட்ட படிமங்களை அனுமதி பெற்று பயன்படுத்தினால் கூட அந்த அனுமதி ஜி.எஃப்.டி.எல். ஆவண அனுமதியை ஒத்து இருத்தல் அவசியம். கூடுதல் தகவல்களுக்கு இங்கே பார்க்கவும். -- Sundar <sup>\பேச்சு</sup> 04:41, 22 ஆகஸ்ட் 2005 (UTC)  
:::நன்றி சுந்தர். --Natkeeran 04:50, 22 ஆகஸ்ட் 2005 (UTC)  
::::இந்தப் பக்கத்தையும் பார்க்கவும். -- Sundar <sup>\பேச்சு</sup> 07:24, 22 ஆகஸ்ட் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## ஆங்கில விக்கி கட்டுரைகளின் வெளி இணைப்புக்களை எப்படி சேர்ப்பது?

ரவி நீங்கள் முன்னர் பின்வருமாறு குறிப்பிட்டீர்கள். வேறு கட்டுரைகளுக்கு முயன்று பார்த்தேன், அவை நீங்கள் கூறியவாறு இயங்கவில்லையே.  
பிற மொழி விக்கிபீடியாக்களில் இடம்பெற்றுள்ள கட்டுரைகளுக்கான இணைப்பை வெளி இணைப்புகள் பகுதியில் தர வேண்டாம். எடுத்துக்காட்டாக Toronto என்ற ஆங்கில விக்கிபீடியா கட்டுரைக்கு இணைப்பு தர என்ற முறையில் உங்கள் தமிழ் கட்டுரையின் ஆகக் கடைசி வரியில் இணைப்பு தந்தால், அவ்விணைப்புகள் தானாகவே இடப்பக்க சட்டத்தில் சேர்ந்து விடும். ஏற்கனவே உள்ள சிறப்புக்கட்டுரைகள் ஒன்றின் தொகுப்புப்பக்கத்தை பார்த்தால், நான் சொல்ல வருவதை நீங்கள் தெளிவாக அறிந்து கொள்ளலாம். பிறகு, பாடல் வரிகளை தரும் போது விக்கி நடைக்கேற்ப அவற்றை சாய்வெழுத்துகளில் தாருங்கள். இந்த மாற்றங்களை உங்கள் ஓ கனடா கட்டுரையில் செய்துள்ளேன்--ரவி (பேச்சு) 10:31, 18 ஆகஸ்ட் 2005 (UTC)  
--Natkeeran 19:29, 21 ஆகஸ்ட் 2005 (UTC)  
:பார்க்கவும் Links and URLs பகுதி in :en:Wikipedia:How to edit a page. இது உங்கள் கேள்விக்கு விடையளிக்கும் என நினைக்கிறேன்--ரவி (பேச்சு) 13:07, 22 ஆகஸ்ட் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## ஒரு பகுப்பை (உ+ம்: விளையாட்டு) எப்படி நீக்குவது?; ஒரு பதிப்பை எப்படி நீக்குவது?

--Natkeeran 00:26, 26 ஆகஸ்ட் 2005 (UTC)
:ஒரு பகுப்பையோ பதிப்பையோ நீக்குவதற்கான மென்பொருள் வசதி நிர்வாகிகளுக்கு மட்டுமே உண்டு. நீங்களும் நிர்வாகி ஆக விரும்பினால் விக்கிபீடியா:நிர்வாகி தரத்துக்கான வேண்டுகோள் பக்கத்திற்கு சென்று பதியுங்கள். அல்லது உங்கள் ஒப்புதலைத் தெரிவித்தால் நானே உங்கள் பெயரை மும்மொழிகிறேன். -- Sundar <sup>\பேச்சு</sup> 09:46, 30 ஆகஸ்ட் 2005 (UTC)  
:மேலும் கீழ்க்காணும் கொள்கைப் பக்கங்களையும் பார்க்கவும்:
:*:en:Wikipedia:Votes for deletion - விக்கிபீடியா:நீக்கலுக்கான வாக்கெடுப்பு
:*:en:Wikipedia:Candidates for speedy deletion - விக்கிபீடியா:உடனடியாக நீக்கப்பட வேண்டியவை
:-- Sundar <sup>\பேச்சு</sup> 11:25, 30 ஆகஸ்ட் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## ஆங்கில வெளி இணைப்புகளை தானாகவே வெளி இணைப்புகளில் இணைப்பது எப்படி என்பது என்னும் சரி வருகின்றதில்லை, எதாவது அலோசனை?

--Natkeeran 00:49, 26 ஆகஸ்ட் 2005 (UTC)
:இந்த மாற்றத்தை கவனியுங்கள். ஆங்கிலம் உட்பட பலமொழி விக்கிபீடியாக்களுக்கு வெளி இணைப்பு தந்துள்ளேன். அவ்விணைப்புகள் கட்டுரையில் இடதுபுறம் பொதுவான வலைப்பயண இணைப்புகளுக்குக் கீழே வந்துள்ளதைக் காணலாம். உங்களுக்கு கடிதாயிருக்கும் ஏதேனும் ஒரு குறிப்பிட்ட கட்டுரையைத் தாருங்கள், நான் வெளி இணைப்பு உருவாக்கி விளக்குகிறேன். -- Sundar <sup>\பேச்சு</sup> 09:52, 30 ஆகஸ்ட் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## "வகைப்படுத்தப்படாத பக்கங்கள்" பட்டியலை எப்படி இன்றைப்படுத்துவது?

--Natkeeran 23:48, 29 ஆகஸ்ட் 2005 (UTC)
:வகைப்படுத்தப்படாத பக்கங்கள் உட்பட பல சிறப்புப் பக்கங்கள் மென்பொருளால் தாமாகவே உருவாக்கப் படுபவை. இதனால் நம்மால் இற்றைப்படுத்த முடியாது. விளக்கத்திற்கு :en:Wikipedia:Special pages-இங்கே பார்க்கவும். (பார்த்துவிட்டு மறவாமல் மொழிபெயர்க்கவும் ;) மென்பொருள் கோளாறுகள் இருப்பின் வழுக்களை இங்கே பதியலாம். -- Sundar <sup>\பேச்சு</sup> 09:58, 30 ஆகஸ்ட் 2005 (UTC)  
இது குறித்த ஆங்கில விக்கபீடியா கலந்துரையாடல் பக்கத்தை :en:Wikipedia talk:Special:Uncategorizedpages இங்கு பார்க்கலாம். இது குறித்த ஏற்கனவே தமிழ் விக்கிபீடியாவிலும் உரையாடப்பட்டது. அதை இங்கு பார்க்கலாம். தற்சமயம் தானாய் அந்த சிறப்பு பக்கம் இற்றைப்படுத்தப்படும் வரை காத்திருக்கத்தான் வேண்டியது தவிர வேறு வழியில்லை என நினைக்கிறேன் :( --ரவி (பேச்சு) 10:09, 30 ஆகஸ்ட் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## நன்றி சுந்தர், ரவி.

உங்கள் உதவிகள் மிகவும் பயன் உள்ளவை. ஆங்கில மற்றும் பிற மொழி இணைப்புக்களை இணைப்பதை பற்றி நான் தான் தவறுதலாக புரிந்துகொண்டேன். எனது நினைப்பில் ஆங்கில மொழியில் இருக்கும் வெளி இணைப்புகளை மாத்திரம் அப்படி இணைக்கமுடியும் என்று தவறுதலாக கருதிவிட்டேன். மற்றப்படி, ரவி சொன்னதும், சுந்தர் சொன்னதும் சரிதான்.  
வகைப்படுத்தப்படாத பக்கங்கள் பற்றி ஆங்கில விக்கிபீடியாவிலும் சர்ச்சைதான். ஒரு கிழமைக்கு ஒருக்காவோ அல்லது இரு கிழமைக்கு ஒருக்காவோ இன்றைப்படுத்துகின்றார்கள் என்று நினைக்கின்றேன். ஆனால், உடனடியாக இன்றைப்படுத்தும்படியாக அவர்கள் செய்தால் மிகவும் நன்றாக இருக்கும்.  
மேலும் ஒரு சந்தேகம்: பந்திகளுக்கு இடையே ஒரு வரி (தொகுத்தலின் போது இரு வரிகள்) விட்டால் தான் அழகாக தோன்றுவதாக நான் நினைக்கின்றேன். நீங்கள் என்ன கருதுகிறீர்கள்?  
--Natkeeran 16:19, 31 ஆகஸ்ட் 2005 (UTC)  
:உங்கள் கேள்வி குறித்து ஆங்கில விக்கிபீடியா நடைக்கையேட்டில் தேடிப்பார்த்தேன். பதில் கிடைக்கவில்லை. ஆனால், எல்லா விக்கிபீடியாக்களிலும் பத்திகளுக்கு இடையே (தொகுத்தலின் போது) ஒரு வரி விட்டே எழுதுவது வழக்கமாக உள்ளதால் நாமும் அதையே பின்பற்றலாம் என்பது என் கருத்து. --ரவி (பேச்சு) 11:00, 1 செப்டெம்பர் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## அறிமுக வார்புருவில் தேவையற்ற ஒரு வடு இருக்கின்றதே??

தொடர்ந்து உரையாடல்களை இங்கு நடத்தலாம்.--ரவி (பேச்சு) 18:24, 9 நவம்பர் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## எப்படி Portal உருவாக்கலாம் என்பதைப் பற்றி யாரும் சற்று விளக்குவீர்களா?

--Natkeeran 06:08, 13 டிசம்பர் 2005 (UTC)  
::en:Wikipedia:Portals என்ற விளக்கக் கட்டுரையில் தரப்பட்டுள்ளது. -- Sundar <sup>\பேச்சு</sup> 08:38, 13 டிசம்பர் 2005 (UTC)
# விக்கிப்பீடியா:ஒத்தாசை பக்கம்/தொகுப்பு 1

## சில நுட்ப நெறிப்படுத்தல் சார்ந்த கேள்விகள்

:* பகுப்பு என்று தமிழ் வார்ப்புருவை பயன்படுத்தி பகுக்கப்படும் வகைகள் கட்டமைப்பு சட்டத்தில் தானாக தோன்றாது. இது ஒரு பெரும் குறையாக இப்பொழுது தெரியாவிட்டாலும், பின்னர் இது வகைப்படுத்தல் தொடர்புகளை ஒருங்கே தர முடியாமல் போகலாம். அது வகைப்படுத்தலை சிரமப்படுத்தும். முழுமையான பகுப்பு வரைபடத்தை தானாக எப்படி உருவாக்கலாம்?
::கட்டமைப்பு சட்டம் என்று எதைக் குறிப்பிடுகிறீர்கள் எனத் தெரியவில்லை. இந்தப் பக்கம் ஒவ்வொரு முறை புள்ளிவிவரக் கணக்கு இற்றைப்படுத்தப்படும்போதும் தானாகவே பக்க வகை வலையமைப்பை இற்றைப்படுத்துகிறது. மற்றபடி, பக்கத்தை நாம் தான் இற்றைப்படுத்த வேண்டும். வருங்கால பகுப்பு முறையை தீர்மானிக்கவும் பயன்படுத்தலாம்--ரவி 12:38, 1 ஜனவரி 2006 (UTC)  
::: இந்தப் பக்கம் தமிழ் விக்கிபீடியாவில் உள்ள எல்லா பக்கவகைகளும் இல்லை. அதற்கான காரணத்தை அவர்கள் கீழே ஒரு குறிப்பில் தந்துள்ளார்கள். எனவே, இது ஒரு பிரச்சினையே.  
:* சேமிப்பு எப்படி இடம்பெறுகின்றது பற்றி ஒரு விளக்கம் தேவை? மாற்றங்கள் மட்டும் சேமிக்கப்படுகின்றனவா அல்லது ஒரேயடியாக ஒரு கோப்பு முழுமையாக மீண்டும் மீண்டும் சேமிக்கப்படுகின்றதா?
::*பெரும்பாலும் மாற்றங்கள் மட்டுமே சேமிக்கப்படுகின்றன. இருப்பினும், பெரிய மாற்றங்கள் ஏற்படும் பொழுது வேறு உத்தி கையாளப்படுகிறது என்று எண்ணுகிறேன். மேலும் தகவல்களுக்கு, :m:Help:Page history. -- Sundar <sup>\பேச்சு</sup> 07:19, 30 ஜனவரி 2006 (UTC)  
:* தமிழ் விக்கிபீடியா நுட்ப நெறிப்படுத்தல் எங்கே ஒருங்கிணைக்கப்படுகின்றது?  
நன்றி ரவி, சுந்தர். --Natkeeran 18:00, 30 ஜனவரி 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## வகைப்படுத்தல் உதவி

வகைப்படுத்தலிற்காண முழுப்பட்டியலை எங்கே காணலாம்?--ஜெ.மயூரேசன் 07:03, 30 ஜனவரி 2006 (UTC)
:இங்கே. இதை எப்படி அடைவது என்றறிய கீழே தரப்பட்டுள்ளா வார்ப்புருக்களின் பட்டியலை அடையும் முறையைப் பற்றிய விளக்கத்தைக் காணுங்கள். -- Sundar <sup>\பேச்சு</sup> 08:27, 24 ஆகஸ்ட் 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## Disambiguation

இதற்கான தமிழ் வார்ப்புரு உள்ளதா?--டெரன்ஸ் 04:41, 15 ஜூன் 2006 (UTC)
:ஆம். நீங்கள் இடதுபுறம் சுட்டியில் உள்ள சிறப்புப் பக்கங்கள் சுட்டியை அழுத்தினால் அங்கே அனைத்துப் பக்கங்கள் என்ற சுட்டி பட்டியலில் இடம்பெற்றிருக்கும். அதை அழுத்தி, பெயர்வெளியில் வார்ப்புருவைத் தெரிவு செய்து "செல்" என்ற பொத்தானை அழுத்தினால் அனைத்து வார்ப்புருக்களின் பட்டியல் வரும். அதில் பார்த்தால் என்ற வார்ப்புரு இருக்கும். அதை மொழிபெயர்த்துப் பயன்படுத்துங்கள். -- Sundar <sup>\பேச்சு</sup> 06:55, 15 ஜூன் 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## வார்ப்புரு:நாடுகள் தகவல் சட்டம்

இக்கட்டுரையில் 72.140.138.83 இலிருந்து நண்பரொருவர் சில மாற்றங்களை செய்துவிட்டு சென்றுள்ளார் ஆனால் அவர் இதனுடன் இணைக்கப்பட்டுள்ள கடுரகளில் திருத்தம் செய்யவில்லை. மேலும் அவரது திருத்தங்கள் தேவையற்றவை என கருதுகிறேன்
உ+ம் சனத்தொகை----மக்கற்தொகை
இதனால் இப்பக்கத்தில்----
"தயவுசெய்து மாற்றம் செய்யாதீர் அவ்வாறு செய்தால் இத்துடன் இணைக்கப்பட்டுள்ள அனைத்து கட்டுரைகளும் பாதிக்கப்படும். இவ்வார்ப்புரு பாவனக்கு உகந்ததாக இல்லாவிட்டால் வேறு வார்புருவை தொகுத்து பயன்படுத்தவும். செய்யகூடிய மாற்றங்களை பேச்சு பக்கத்தில் கூறிச்செல்லவும்."----எனற வாசகத்தை இணத்தேன்
எதிர்காலத்தில் இதுநடக்கமலிருக்க என்ன செய்யலாம்?
lock செய்யலாமா?
நான் நடந்துகொள்ளும் விதம் பிழையா?
அறிவுறுத்தவும்
--டெரன்ஸ் 05:43, 23 ஜூன் 2006 (UTC)
:தற்போது நீங்கள் விடுத்துள்ள செய்தி போதுமானது. பெரிய அளவில் நாசவேலைக்குட்பட்டாலொழிய பூட்டுவது தேவையற்றது. -- Sundar <sup>\பேச்சு</sup> 06:10, 23 ஜூன் 2006 (UTC)  
::இது நாச வேலை அன்று. இது குறித்த என் கருத்தை இங்கு பார்க்கவும்.--ரவி 07:40, 23 ஜூன் 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## ஒரு வார்புருவை எத்தனை முறை ஒரே கட்டுரயில் பாவிக்கலாம்

ஒரு வார்புருவை எத்தனை முறை ஒரே கட்டுரயில் பாவிக்கலாம் என்ற கட்டுப்பாடு உள்ளதா? "நாடுகள் மொழிபெயர்ப்பு" என்ற வார்ப்புருவை 90 முறைக்கு மேல் பாவிக்க முடியவில்லை. என்ன செய்யலாம்?
இதன நாடு சார் பட்டியல்களில் 250 முறையாவது பயன்படுத்த வேண்டும்.....--டெரன்ஸ் <sup>\பேச்சு</sup> 13:50, 23 ஆகஸ்ட் 2006 (UTC)  
டெரன்ஸ், இந்த 90 முறை, 250 முறை என்பதை எந்த பக்கத்திலாவது சோதித்து பார்த்தீர்களா? அப்படியென்றால், அந்தப் பக்கத்தை சுட்டவும். இப்போதைக்கு பிரச்சினையை சரியாக விளங்கிக்கொள்ள இயலவில்லை. விடையும் தெரியவில்லை--ரவி 14:55, 23 ஆகஸ்ட் 2006 (UTC)
: உதாரணமாக இங்கு பாவிக்க முயற்சித்தேன் அப்போது 85 நாடுகளுக்கு பிறகு "நாடுகள் மொழிபெயர்ப்பு" என்ற சிவப்பு இணைப்பு தான் வருகிறது. இதற்காக நாடுகள் "மொழிபெயர்ப்பு1" என்ற இன்னொரு வார்புருவை இணைத்து செய்ய முயன்ற போதும் பயணில்லை "நாடுகள் மொழிபெயர்ப்பு1" என்ற சிவப்பு இணைப்பே கிடைத்தது.--டெரன்ஸ் <sup>\பேச்சு</sup> 15:45, 23 ஆகஸ்ட் 2006 (UTC)
::இது விந்தையான சிக்கலாக உள்ளது. இது பற்றி மேலும் அறிய முயல்கிறேன். பின்னர் தேவைப்பட்டால் வழு அறிக்கை பதியலாம். -- Sundar <sup>\பேச்சு</sup> 08:23, 24 ஆகஸ்ட் 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## எழுத்துரு, கலைச்சொல் உதவி

இன்று (17_09_2006)விக்கிபீடியாவில் இணைந்துள்ளேன்.ஆரம்ப நிலையில் இருப்பதால் ,பல நிலைகளில் தெளிவில்லாமல் இருக்கின்றேன் ,ஆதலால் அனுபவம் வாய்ந்த உங்கள் பலரிடம் இருந்து அதற்க்கான தெளிவுகளை எதிர்பார்க்கிறேன்.  
1. நான் operating system (XP) யினை நிறுவியுள்ளேன் அதனால் நான் தமிழ் மொழியினை பார்வையிடுவதிலும், உள்ளேற்றம் செய்வதிலும் பிரச்சனைக்ள் எதுவும் ஏற்படுவதில்லை ஆனால் operating system 98, 2000 நிறுவியுள்ளவர்கள் எதுவும் பிரச்சனை இல்லாமல் தமிழ் மொழியினை பார்வையிடவும், உள்ளேற்றம் செய்யவும் முடியுமா ?
1. பல ஆங்கில வார்த்தைக்கு நிகரான தமிழ் வார்த்தைகள் எது என்று தெரியவில்லை (உதாரணம் , operating system ) அதனை எங்கு தேடுவது ?அதே போல் தமிழில் குறிப்பிடப்பட்டிருக்கும் பல வார்த்தைகளுக்கு அர்த்தம் புரியவில்லை அதனை எப்படி தெளிவு படுத்திக் கொள்வது ?(அது ஆங்கிலத்தில் பழக்கப்பட்ட வார்த்தையாக கூட இருக்கலாம் ) - பயனர்:Darwinkumar - 17 செப்டம்பர் 2006.  
:டார்வின்குமார், windows 98, 2000 ஆகியவற்றில் தமிழ் ஒருங்குறி (unicode) எழுத்துக்களை சரியாகப் பார்ப்பதற்கான உதவிக்குறிப்புகளை இந்த முகவரிகளில் காணலாம்: எழில்நிலா , தமிழ் விக்கிபீடியா எழுத்துரு உதவிப் பக்கம். இவ்வுதவிக் குறிப்புகள் unicode எழுத்துகளுக்கு மட்டுமே. பிற எழுத்துக்களை பயன்படுத்தும் தளங்களுக்கு அந்தந்த தளங்களில் தரப்பட்டுள்ள உதவிக்குறிப்புகளையே நீங்கள் பின்பற்ற வேண்டும்.
:பொதுவாக, தமிழ் விக்கிபீடியா கட்டுரைகளில் நல்ல தமிழ் பயன்படுத்தப்படுகிறது. இதனால், புதிய சொற்களை புரிந்து கொள்வதில் சிரமம் ஏற்படுவது உண்மை தான். கடினமான சொற்களுக்கு, கட்டுரைகளின் இறுதியில் அருஞ்சொற்பொருள் பட்டியல் இணைக்கப்படுகிறது. (எடுத்துக்காட்டுக்கு - நகர்பேசி கட்டுரை பாருங்கள்.) விக்கிபீடியா தள இடைமுகத்தில் பயன்படுத்தப்படும் தமிழ்ச் சொற்களை புரிந்து கொள்ள பாருங்கள். இவற்றில் விடை கிடைக்காவிட்டால், அந்தந்த கட்டுரைகளின் உரையாடல் பக்கங்களில் உங்கள் ஐயத்தை தெரியப்படுத்தினால், பிற பயனர்கள் உதவ முயல்வர். எந்த ஒரு பக்கத்தின் தொடக்கத்திலும் மேலே உரையாடல், தொகு என்பது போன்ற இணைப்புகளை நீங்கள் காணலாம். அவற்றில், "உரையாடல்" இணைப்பை பின்பற்றி அந்த பக்கத்தை தொகுத்து உங்கள் கேள்வியை பதியலாம்--ரவி 09:40, 17 செப்டெம்பர் 2006 (UTC)  
: --Natkeeran 20:21, 18 செப்டெம்பர் 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## படிமம் இணைப்பு சம்பந்தமாக ஒரு சந்தேகம்.

ஒரு எழுத்தாளரை பற்றி ஒரு கட்டுரை எழுதி பிறகு அவரது படத்தையும், அவரது புத்தகங்களின் அட்டைப் பட பக்கங்களின் படங்களையும் சேர்க்கலாமா? ஓரு கட்டுரையில் இத்தனைதான் படிமமங்கள் சேர்க்கலாம் என்ற விதி வீக்கிக்கு இருக்கிறதா? அல்லது இதனை கேபி யோ எம்பி என வரையறை உண்டா?--மேமன்கவி 21:07, 4 டிசம்பர் 2006 (UTC)  
:மேமன்கவி, படங்கள் தாராளமாக சேர்க்கப்படலாம். படிமங்களின் எண்ணிக்கை தொடர்பாக எந்தவிதமான கட்டுப்பாடுகளும் இருப்பதாக தெரியவில்லை. அளவு வரையறையும் இருப்பதாக தெரியவில்லை. ஆனால் **காப்புரிமைபெற்ற, மற்றவர் திறந்த நிலையில் பயன்படுத்த,விநியோகிக்க படத்தின் சொந்தக்காரர்களால் அனுமதிமறுக்கப்பட்ட படங்கள் சேர்க்கப்படுதல் விக்கிபீடியா விதிகளுக்கு முரணானது** --மு.மயூரன் 21:54, 4 டிசம்பர் 2006 (UTC)  
::படிமங்கள் விஷயத்தில், காப்புரிமை அற்ற, திறந்த நிலையில் பயன்படுத்த அனுமதிக்கப்பட்ட படிமங்களை மட்டும் விக்கிபீடியாவில் பயன்படுத்துவது பெரிதும் பரிந்துரைக்கத்தக்கது. தமிழ் எழுத்தாளர்கள், நூட்களுக்கு இத்தகைய படங்கள் கிடைப்பது சிக்கலாக இருக்கலாம். எழுத்தாளர்கள், பதிப்பாளர்கள் உங்களுக்கு அறிமுகமாக இருக்கும் பட்சத்தில் அவர்களிடம் எழுத்துப்பூர்வமான அனுமதி பெற்று படிமங்களை தரலாம். ஏற்கனவே பிற தளங்களில் படங்கள் வெளியாகி இருந்தால் அத்தள நிர்வாகிகளுக்கு எழுதிக் கேட்டு அனுமதி பெறலாம். இல்லை, குறைந்தபட்சம் அப்படம் எங்கிருந்து எடுக்கப்பட்டது என்ற தகவலாவது தருவது பிற்காலத்தில், அதற்கான காப்புரிமை விலக்கு பெற வசதியாக இருக்கும். பொதுவான படங்களுக்கு commons.wikimedia.org தளத்திலும், flickr, creative commons போன்ற தளங்களில் காப்புரிமை விலக்கு அளிக்கப்பட்ட படங்கள் நிறைய கிடைக்கின்றன. அவற்றை பயன்படுத்தலாம். உங்களிடம் இருக்கும் புத்தகங்களின் அட்டைப் படங்களை நீங்களே வருடிச் (scan) சேர்க்கலாம் என்று தான் நினைக்கிறேன். இது குறித்து இன்னும் அறிந்து கொண்டு உறுதிப்படுத்துகிறேன். இப்படி நீங்களே வருடிச் சேர்க்கும்போது, அப்படிச் செய்தீர்கள் என்று குறிப்பிடுங்கள். இந்தப் படிமப் பதிவேற்றுக் கொள்கை கொஞ்சம் சிக்கலாகத் தோன்றலாம். ஆனால், நாம் கட்டற்ற முறையில் கலைக்களஞ்சியத்தை உருவாக்க முனையும்போது அதற்கேற்றவாறு செயல்பட வேண்டி இருக்கிறதல்லவா? மற்றபடி, பொருத்தமான படங்களை எந்த அளவிலும் எத்தனை வேண்டுமானாலும் சேர்க்கலாம். கட்டுப்பாடு இல்லை. நன்றி--Ravidreams 22:56, 4 டிசம்பர் 2006 (UTC)  
::://தமிழ் எழுத்தாளர்கள், நூட்களுக்கு இத்தகைய படங்கள் கிடைப்பது சிக்கலாக இருக்கலாம்.// ரவி எழுத்தாளர்களது புகைப்படங்கள், இவரே scan செய்யும் நூற்களின் அட்டைப்படங்கள் காப்புரிமை கொண்டனவாக இருக்காது என்றே நம்புகிறேன். மேமன் கவிபயமில்லாமல் அவற்றை பயன்படுத்தலாம். ஆனால் வேறு தளங்களில் இருந்து படங்களை எடுக்கும்போது அவதானமாக இருந்தால் போதுமானது. --மு.மயூரன் 03:09, 5 டிசம்பர் 2006 (UTC)
# விக்கிப்பீடியா:ஒத்தாசை பக்கம்/தொகுப்பு 1

## வார்ப்புரு உதவி

Elementbox வார்ப்புருவில் ஓரிடத்தான் (isotope) குறி்ப்புகளைச் சேர்த்தால் தகவல் சட்டத்தின் அகலம் கூடுகின்றது. அதனை யாரேனும் சரி செய்து தர இயலுமா? இப்பொழுது ஓரளவிற்குச் சரியாக இருக்கின்றது ஆனால் இன்னும் 20% அகலம் குறைய வேண்டும். width ஆணைகள் ஏதும் தந்து சரி செய்ய வேண்டுமா?--செல்வா 00:22, 8 மார்ச் 2007 (UTC)  
:: என்று அகலத்தை வரையறை செய்தால் சரிப்படும் என்று நினைக்கின்றேன். 100 ஆக இருக்க வேண்டியதில்லை, உங்கள் தேவைக்கேற்ப. --Natkeeran 00:29, 8 மார்ச் 2007 (UTC)